ԿԱՂԱՆԴ ՊԱՊԱՅԻՆ ԽՆԴՐԱԾ ՅՈՅՍԻ ՀՐԱՇՔԸ

Երեք տարի առաջ, փոքրիկ տղայ մը իր մեծմայրիկին հետ Լոս Անճելըսի մեծ հանրախանութներէն մին մտաւ՝ Կաղանդ պապան տես-նելու համար։ Տղեկը Կաղանդ պապային գիրկը նստաւ եւ իր փոքր քրոջ նկարը տուաւ անոր։ «Ո՞վ է աս», հարցուց Կաղանդ պապան, «քո՞յրիկդ է»։ «Այո՛, Կաղանդ պապա, քոյրիկս է։ Ան շատ հիւանդ է», պատասխանեց տղեկը։
Կաղանդ պապան քիչ մը անդին նստած մեծմայրիկին նայեցաւ եւ տեսաւ, որ ան թաշկինակով արցունքոտ աչքերը կը սրբէր։ «Կաղանդ պա-պա, քոյրիկս շատ կը փափաքէր հետս քովդ գալ», շարունակեց տղեկը, «քեզի շա՜տ կարօտցած է»։
 Տղեկը ուրախացնելու համար Կաղանդ պապան հարցուց անոր, թէ նոր տարիին ի՞նչ նուէր կ՚ուզէ, որ Կաղանդ պապան բերէ իրեն։ Ապա մեծմայրիկը մօտեցաւ Կաղանդ պապային եւ սկսաւ բաներ մը ըսել անոր։     «Ի՞նչ կը խնդրես», ջերմօրէն հարցուց Կաղանդ պապան։ Մեծմայրիկը իր թոռնիկը Կաղանդ պապային գիրկէն վար իջեցուց եւ քիչ մը անդին դիզ-ւած խաղալիքներուն մօտ դրաւ։ «Նկարին մէջ եղող աղջնակը թոռնուհիս է։ Ան քաղցկեղ ունի, եւ չեմ կարծեր, որ մինչեւ նոր տարի ապրի», ար-ցունքով խեղդուած ձայնով պատմեց մեծմայրիկը, «արդեօք կրնա՞ս Սա-ռային այցելել. անոր միակ փափաքն է նոր տարիին առթիւ Կաղանդ պա-պան տեսնել»։ 
Կաղանդ պապան թուքը դժուարաւ կուլ տալով յանձնարարեց մեծմայրիկին իր օգնականին՝ Ռիգին Սառային տունին հասցէն տալ, որպէսզի ինք տեսնէ, թէ ի՛նչ կրնայ ընել։ 
Այդ օր Կաղանդ պապային ուշքն ու միտքը Սառային վրայ էր։ Ան գիտէր իր ընելիքը։ «Եթէ այս հիւանդ Սառան իմ աղջնակս ըլլար անոր այցելելս նուազագոյնը պիտի չ՚ըլլա՞ր», տրամաբանեց ան։ 
Գիշերը, երբ Կաղանդ պապան աւարտեց մանուկներուն տուած իր այցելութիւնները, Ռիգէն առաւ Սառային մնացած Մանուկներու հիւան-դանոցին հասցէն։ Ան Ռիգին հաղորդեց նոյն օրը Սառային մեծմայրիկին հետ իր ունեցած խօսակցութիւնը։ «Ես քեզ Սառային հիւանդանոցը կը տանիմ», ըսաւ Ռիգ Կաղանդ պապային։ 
Կաղանդ պապան եւ Ռիգ հիւանդանոց եկան, Սառային սենեակը հասան եւ դուռին առջեւ Ռիգ ըսաւ Կաղանդ պապային. «Ես հոս կը սպա-սեմ քեզի»։ 
Կաղանդ պապան սենեակ մտաւ եւ անկողինին մէջ երկնցած Սառան տեսաւ։ Անոր մեծմայրիկը, փոքր եղբայրը, մայրիկը եւ մօրաքոյրը եւս հոն էին։ Բոլորն ալ տխուր էին։ Կաղանդ պապան զգաց, թէ անոնք շատ կը սիրէին Սառան եւ մտահոգուած էին անոր առողջութեամբ։ 
Ան խոր շունչ քաշեց եւ Սառային մօտեցաւ «Հօ, հօ, հօ» պոռալով։
«Կաղանդ պապա՛ն», գոչելով Սառան փորձեց անկողինէն ելլել եւ Կաղանդ պապային կողմը վազել, սակայն ուժասպառ ետ ինկաւ անկո-ղինին վրայ։
Կաղանդ պապան Սառային քով վազեց եւ զայն ջերմօրէն ողջա-գուրեց։ Իր 9-ը տարեկան տղուն տարեկից այս աղջնակը ի՜նչ զարմանքով եւ խանդավառութեամբ իրեն կը նայէր։ Անոր մորթը գունափաթած էր քաղցկեղի դարմանումներուն մաշեցնող խնամքներէն։ Կաղանդ պապան հազիւ կրցաւ իր արցունքները զսպել։ Անոր աչքերը Սառային վրայ սե-ւեռուած էին, սակայն ականջները իր շուրջ գտնուող հեկեկացողներուն մրմունջները կը լսէին։ Երբ Կաղանդ պապան ու Սառան սկսան խօսիլ, սենեակին մէջ գտնուողները մի առ մի մօտեցան Կաղանդ պապային ու ձեռքը սեղմելով շնորհակալութիւն յայտնեցին իր այցին համար եւ մէկ կողմ քաշուեցան։
Կաղանդ պապան ու Սառան երկարատեւ խօսակցութեան բռնըւե-ցան։ Սառան թուեց այն բոլոր խաղալիքները, որոնք կը փափաքէր ստա-նալ նոր տարիին առիթով եւ յայտնեց, թէ ինք ամբողջ տարին շատ բարի աղջիկ մը եղած էր։ 
Կաղանդ պապան ներքին մղում ունեցաւ Սառային համար աղօ-թելու եւ անոր մօր արտօնութիւնը խնդրեց։ Մայրը հաւանութիւն տուաւ, եւ Սառային բոլոր հարազատները անոր անկողինին շուրջ եկան ու իրարու ձեռքերը բռնեցին։ Կաղանդ պապան հարցուց Սառային. «Հրեշտակներու կը հաւատա՞ս»։ Ան հաստատական պատասխան տուաւ։
«Հրեշտակներէն պիտի խնդրեմ, որ քու վրադ հովանի ըլլան», աւե-տեց Կաղանդ պապան, եւ իր աջ ձեռքը Սառային գլխուն վրայ դրաւ, աչքերը փակեց ու սկսաւ աղօթել։ Ան խնդրեց, որ Աստուած Սառային առողջութիւն պարգեւէ եւ հրեշտակներ պահպանեն զայն։ Ապա մեղմա-ձայն երգեց. «Լուռ գիշեր, սուրբ գիշեր» երգը։ Սառայի ընտանիքի ան-դամները եւս միացան Կաղանդ պապայի երգին՝ ցնծութեան եւ յոյսի արցունքներ թափելով, մինչ Սառա բոլորին վրայ իր երախտագիտական նայուածքը կը պտտցնէր։ Երգը աւարտելէն ետք, Կաղանդ պապան Սա-ռայի անկողինին ծայրը նստաւ եւ անոր տկար պզտիկ ձեռքերը բռնելով ըսաւ. «Սառա, հիմա դուն հոգ պէտք է տանիս առողջութեանդ։ Կը փափա-քիմ, որ այս ամառ ընկերներուդ հետ խաղաս եւ հաճելի ժամանակ անցընես։ Իսկ գալ տարի այս օրերուն քեզ իմ անցեալ տարուան հան-րախանութս կը սպասեմ. եղբայրդ գիտէ հասցէն»։ Կաղանդ պապան շատ լաւ գիտէր, թէ քաղցկեղէ տառապող այս աղջնակէն շատ բան կը պա-հանջէր. սակայն ան պարտաւոր էր Սառային խաղալիքներէ ու պուպ-րիկներէ աւելի՛ կենսական նուէր մը տալ. այդ ալ ՅՈ՛ՅՍ-ն էր։
«Անպայման, Կաղանդ պապա», ուրախութեամբ բացագանչեց Սա-ռա։ Կաղանդ պապան ալ անոր ճակատը համբուրեց եւ սենեակէն մեկ-նեցաւ։
Երբ Կաղանդ պապային եւ Ռիգին աչքերը իրարու հանդիպեցան, հրճուալից ճառագայթեցին։ 
Սառայի հարազատները Կաղանդ պապային մօտեցան եւ իրենց երախտագիտութիւնը յայտնեցին այցելութեան համար։ «Իմ միակ զաւակս տարեկից է Սառային», տեղեկացուց Կաղանդ պապան, «ըրածս նուա-զագոյնն է»։ Անոնք ողջագուրուեցան Կաղանդ պապային հետ։  
Մէկ տարի յետոյ, Կաղանդ պապան դարձեալ նոր տարիի իր սիրած պարտականութիւնները կատարելու համար նոյն հանրախանութը կը գտնուէր վեց շաբաթ տեւողութեամբ։ 
Քանի մը շաբաթ անցած էր, երբ օր մըն ալ աղջնակ մը եկաւ եւ Կաղանդ պապային գիրկը ցատկեց։ «Սիրելի՛ Կաղանդ պապա, յիշեցի՞ր զիս», հարցուց ան։ «Անշուշտ», պատասխանեց ժպտադէմ Կաղանդ պա-պան։ Ինչպէս գիտէք, բոլոր մանուկներուն ուրախութիւն պարգեւելու համար Կաղանդ պապան այսպէս կը վարուի, որ իւրաքանչիւրը զգայ, թէ ան չէ մոռցած զինք։
«Անցեալ տարի դուն հիւանդանոց եկար եւ ինծի այցելեցիր», շարու-նակեց աղջնակը։ 
Կաղանդ պապան շշմեցաւ։ Ան արցունքոտ աչքերով այս հրաշք աղջնակը կուրծքին սեղմեց եւ «Սառա՜» գոչեց։ Ան շատ տարբեր էր մէկ տարի առաջ տեսած Սառայէն։ Անոր մետաքսեայ մազերը երկար էին եւ այտերը՝ կաս-կարմիր։ Ան նաեւ քիչ մը անդին Սառային ժպտադէմ եւ արցունքները սրբող մայրն ու մեծմայրը նշմարեց, որոնք իրենց ձեռքերը շարժելով զինք կը բարեւէին։
Կաղանդ պապային լաւագոյն եւ անմոռանալի նոր տարին էր այս պահը։ Ան վկան եւ մասնակիցն էր ՅՈՅՍ-ի հրաշքին։ Այս թանկագին աղջնակը քաղցկեղէն բուժուած էր։ Ան աչքերը երկինք բարձրացուց եւ փսփսաց. «Շնորհակալութիւն, Աստուած հայրիկ. իսկապէս օրհնեալ նոր տարի մը պարգեւեցիր մեզի»։

